lflage/wiki-talks huggingface dataset:
Vita:Anton von Saltza

message: A WP:CIRILL szerint helyesen Zalca lenne a neve. Indokolja valami az ettől való eltérést? – Laci.d   vita 2013. június 7., 07:22 (CEST)
Elbizonytalanodtam. Fel kéne tenni a kérdést a kocsmafalon. --Történelem pWas gibt's Neues?  2013. június 7., 22:01 (CEST)
Ez esetben mi lenne a kérdés? Mert maga az átírás egyértelmű. De biztos volt valami oka, hogy nem úgy hoztad létre, pl. forrás alapján. Blücher marsall átírva például Bljuher lenne, de a források Blücherként hozzák. – Laci.d   vita 2013. június 8., 07:46 (CEST)
Az átírási szabályok szerint, minden a nemzetiségén múlik. Ha német, akkor az eredeti, Anton von Saltza névre kell visszaírni a nevét. Az Anton Jegorovics Saltza az lehetetlen hibrid, mint olyan sok hasonlónál. SepulturaP's.box 2017. október 29., 12:25 (CET)
, bevallom, elbizonytalanodtam. Akkor át kéne írni Pavel Karlovics Rennenkampf nevét is, Pjotr Nyikolajevics Vrangellel mi a helyzet?– Történelem pWas gibt's Neues?  2017. október 29., 12:49 (CET)
 Nem kell elbizonytalanodni, a huwikin tömegével vannak elferdített nevek. Kezdve, a klubot váltott sportolóktól az oroszországi nemzetiségeken keresztül az idegenbe vagy „közel külföldre” szakadt oroszokig. Már többnél felvetettem, de mindenre hivatkoznak. Én már beletörődtem, viszont azt szem előtt tarthatod, hogy minden embernek a nevét olyan alakban kell leírni, amilyen nemzetiségűnek vallja magát. Egy közeli példa, Arthur Arz von Straussenburg, nem pedig straussenburgi Arz Artúr. Néha elég a logika, még a szabályokat sem kell ismerni. Más kérdés, hogy nem mindenkinél lehet kitalálni a nemzetiségét, így Vrangel külön téma. Ezeken kívül van még az átírási szabályok példatárának példái és szerkesztők példái, akik nem ismerik el az átírási szabályzatot.  SepulturaP's.box 2017. október 29., 16:15 (CET)
thread_title:  Neve
Vita:Román parasztháború

message: * Az általam ismert források (de a lent megadott külső hivatkozások is) mind felkelésnek nevezik az eseményt. A többi wikipédiában is felkelés. Mi indokolja a "háború"-t? 
* A címbe belevenném az évszámot is; igaz, hogy ez több szempontból is "leg", de azért csak volt más is.
* Javaslat tehát: 1907-es romániai parasztfelkelés. --Hkoala  2013. június 7., 07:51 (CEST)
Emlékeim szerint a Weiszhár-féle Háborúk lexikona parasztháború kifejezést használt. Amúgy az én ismereteim szerint parasztháborúnak azt szokás nevezni ami egy ország egészére, vagy jókora részére kiterjed. Jelenesetben a román parasztok felkelés majdhogynem minden román vidéket érintett az akkori Románia területén. Impera vita 2013. június 8., 19:18 (CEST)
thread_title:  Cím 

message: Nem tudom, hogy kell jelezni, ide írom: rendkívül gyenge szócikk, pl. a párhuzam az 1989-es helyzettel hülyeség. (1989-ben nem volt olyan éhínség, mint a század elején, csak a tipikus kommunista ellátási problémák, hiányok, kiszámíthatatlanság). De mindvégig naiv, újságírói egyszerűsítéseket tartalmazó szöveg. A konkrét adatok viszont általában helyesek benn. Elnézést. – 188.27.128.126, 2021. augusztus 6., 01:51‎ (CEST) (Az eredeti hozzászólást a szócikkből ide másolta: 2001:4C4E:1E63:500:C03B:28B0:A646:C525 (vita) 2021. november 22., 22:38 (CET))
thread_title:  „Rendkívül gyenge szócikk”
Vita:Anatole Hongrois

message: Lásd itt: Wikipédia:Törlésre javasolt lapok/Anatole Hongrois – Rlevente  üzenet 2014. május 17., 13:32 (CEST)
Amennyiben lehetséges, ezt az oldalt törülni mert visszaélnek vele. Bizonyos dr Tatár Zoltán volt ügyvéd feltette a Google+ oldalra ahol rágalmazásra, becsületsértésre használja fel. Köszönöm! Zeneművészet.
thread_title:  Törlési megbeszélés eredménye (2014. május)
Wikipédia-vita:Korea-műhely

message: Wikipédia:Javaslatok kiemelt szócikkekre/Élősködők (film), megköszönöm, ha ránéztek. Xia  Üzenő  2020. február 12., 12:33 (CET)
thread_title:  Élősködők kiemelésen 

message: Sziasztok! Wikipédia:Javaslatok jó szócikkekre/Hanbok :) Xia  Üzenő  2020. szeptember 11., 19:09 (CEST)
thread_title:  Hanbok jó szócikk-eljáráson 

message: szeretném áthozni az :en:Wikipedia:WikiProject Korea/Reliable sources oldalt allapnak, hogy legyen nekünk is egy alap a koreai szócikkekhez, különösen mivel mostanában sokan kezdtek el k-poppal foglalkozni és sajnos sok blogot linkelnek forrásként. Persze linkelhetem nekik az angolt is, de egyszerűbb lenne, ha magyarul is meglenne a lista. Mit szóltok? Xia  Üzenő  2020. szeptember 11., 19:55 (CEST)
 Jó ötlet. Oppashi  Mesélj csak 2020. szeptember 11., 21:53 (CEST)
 Szerintem is jó ötlet.  – Történelem pWas gibt's Neues?  2020. szeptember 12., 18:07 (CEST)
elkészült itt: Wikipédia:Korea-műhely/Megbízható források,  vannak esetleg Észak-Koreával foglalkozó lapok, oldalak, amelyeket ide fel lehet vésni? Mindkét szekcióba. Xia  Üzenő  2020. szeptember 12., 21:53 (CEST)
thread_title:  Megbízható források 

message: Wikipédia:Kocsmafal (javaslatok)#Nem latin betűs műcímek (WP:NÉV kiegészítése) -- még várna hozzászólásokat illetve szavazatokat. Köszönöm! Xia  Üzenő  2020. szeptember 12., 22:11 (CEST)
thread_title:  WP:NÉV módosítása 

message: Jelenleg nincsen Korea-műhely létrehozva a Wikidatán.
Ha létrehozásra kerül (javaslat beküldve az enwiki projektoldalára), lennének innen résztvevők?
Köszönettel, – CrystallineLeMonde vita 2020. október 26., 18:07 (CET)
* Egy műhely, ami a Dél-koreai szórakoztatóiparral foglalkozik, létrehozásra került általam, résztvevőket keresek:
Wikidata:Koreai szórakoztatóipar műhely– CrystallineLeMonde vita 2020. november 2., 20:41 (CET)
thread_title:  Korea-műhely a Wikidatán  

message: Kérés érkezett, Wikipédia:Adminisztrátorok üzenőfala#Woohyun Shin tehát Woohyun Shin szócikkét kéri átnevezni egy közreműködő a koreai átírási szokások szerint. Rodrigó  ⇔ 2023. július 28., 00:10 (CEST)
thread_title:  Átnevezési kérés
Vita:Fábián Barna

message: Az alábbi linkek nem forrásai a cikknek, hanem a cikkalany nevezetességét mutató független, nemtriviális említések:
* 
*  (ez akár forrás is lehetne)
--Malatinszky vita 2013. június 7., 20:46 (CEST)
thread_title:  Nevezetesség
Vita:An Unearthly Child

message: Az epizódlistánál be kel vallanom, hogy nem tudtam kirészletezni a teljes részt, mert akár túl sok lenne a szóismétlés. Aki tudja, szerkeze át.
A videóknál pedig rosszul tudtam jeleníteni a linket, mert csak így tudtam odalinkelni.
Bbcjtd 98 vita 2013. október 20., 09:41 (CEST)
thread_title: Jelzés
Vita:Pápa Miklós

message: Erre van forrás? Csak mert nekem közgazdász rémlik. Persze az én forrásaim nincsenek kéznél...
A forrásokban megadott (PIM) hivatkozásban megtalálható.--Szenti Tamás vita 2013. június 8., 12:00 (CEST)
thread_title:  jogász
Vita:You (Robin Stjernberg-dal)

message: Hi!
The video in the article contains subtitles in Swedish, English and German. If anyone wants to translate the text to hungarian, just copy the text from this page into this page, translate, and save.
-abbedabb vita 2013. június 8., 15:42 (CEST)
replies: text: I made it! May I will translate the other videos into Hungraian! –MrSilesianoбсуждениесодействие 2013. június 8., 15:47 (CEST)
replies: text: :Yes! But, if possible, try to translate from the artists native tounge. I have the subtitled videos here: Category:Subtitled videos from Eurovision Song Contest 2013.

text: :-abbedabb vita 2013. június 8., 15:59 (CEST)
replies: text: ::And do we have a video with ByeAelx, 'cause he was our contestent in this year's Eurovision. If you link me the video, I will translate it into Hungarian :) –MrSilesianoбсуждениесодействие 2013. június 8., 18:41 (CEST)
replies: text: :::No, I'm affraid not. I did not get the chance to interview him. -abbedabb vita 2013. június 9., 01:58 (CEST)
thread_title:  Translate the text in the video
Vita:Kalábriaifenyő

message: A szócikk az angol wikipédia :en:Turkish pine szócikk aktuális állapota alapján készült, de találtam benne fordítási hibácskákat. Ezen kívül úgy tűnik, hogy a faj magyar elnevezése nem „török fenyő”, de ennek még utána szeretnék járni. --Sphenodon vita 2013. június 8., 19:06 (CEST)
A sablont levettem 2013.06.10-én a szócikk átszerkesztése után, majd átneveztem a szócikket „kalábriaifenyő” névre. --Sphenodon vita 2013. június 10., 01:33 (CEST)
thread_title:  Tataroz-sablon feltéve 2013.06.08-án
Vita:Glen Canyon gát

message: Abból, hogy az alapvető nyelvtani szablyoknak megfelelő szerkesztésemet sorozatosan visszavonják, az jön le, hogy a Gát egy személy. Ennek igazán örvendek, beszélni is lehet vele, vagy valaki a Facebook profilját megadná legalább? Előre köszönöm! --XXLVenom999 vita 2013. június 8., 21:40 (CEST)
replies: text: Te valamit fatálisan félreértettél a nyelvtanórákon, ne haragudj. Írtam a vitalapodra. --Pagonyfoxhole 2013. június 8., 21:51 (CEST)
Olvasnivaló: Wikipédia:Kocsmafal (helyesírás)/Archív38#"X. Y. egy amerikai író, aki...". Az "egy" szó hiánya nem utal arra, hogy személy lenne a gát. Eleve nem nagy betűvel van írva. Tehát nem Gát, hanem gát. Amennyiben nem tetszik, fel lehet vetni a helyesírási kocsmafalon. Hungarikusz Firkász Ide írkássz! 2013. június 8., 21:49 (CEST)

text: Nem kell itt semmit felvetni, most néztem hogy közben más ugyanúgy odatolta az A betűt, neki rögtön ottmaradt, ez is személyes támadás, de tudjátok mit? Letojom. --XXLVenom999 vita 2013. június 9., 10:07 (CEST)
replies: text: :Nem az „A” betűvel volt a probléma, hanem az „egy” szóval. Vagyis a más, nem ugyanúgy tolta be az „A” betűt, mivel ő nem írta be hozzá az „egy” szót. Javasolnám, hogy tanulmányozd a Wikipédia irányelveit, szabályait, valamint az Érvelési hiba szócikket, valamint az onnan elérhető típusait. Továbbá WP:KSZT és ne mosd össze a különböző dolgokat. Hungarikusz Firkász Ide írkássz! 2013. június 9., 10:29 (CEST)
thread_title: Akkor a gát most egy személy?
Vita:Hidrogén-tellurid

message: A cikket össze kell vetni az angol eredetivel és javítani, ahol szükséges.
A szintézisről szóló szakasz zavaros. Az első mondatban pl. nincs állítmány, és míg a végén már a NaTeH előállításáról van szó, a szöveg ezt összemossa a korábbiakkal, pedig az eredeti szövegben külön reakcióról van szó. "A reakcióban NaTeH keletkezik, hogy a tellúr redukálja a nátrium-borhidridet." Az angol cikkben a tellúr nátrium-borohidrides redukciójáról írnak, tehát a tellúr oxidál. Az előállítása szakasz sem igazán hűen adja vissza az angol cikk állításait. Szaszicska vita 2013. június 20., 07:46 (CEST)
replies: text: A tartalmi hibákat javítottam, stilárisan talán még lehetne finomítani. Szaszicska vita 2013. június 27., 22:16 (CEST)
thread_title:  Lektorálandó
Vita:Tóth Sándor József

message: Ellenőrizetlen adatok egy korábban törölt lapról (amit félkövérrel emeltem ki, annak van különösen fontossága): 
1982-ben Doktorált.
1950- Marosvásárhely városi Sakkbajnok; 1959-63 a Hargita Isk.SE asztalitenisz edzője. '11970- Temesváron jazztrombitásként a Diákfesztivál 1 díját nyeri.''
1945/50 MNSZ, 1952/90 RMP/RKP, 1990 RMDSZ tagja.
Fel nem sorolt művek:
* 1965: Fizikai szemle Vizsgálatok a tömegarány kifejezésével kapcsolatban.
* 1966: Studii si cercetåri de fizicå Contributii la studiul curbei Chladni a plåcilor izotrope si anizotrope.
* 1979: Industria Lemnului Influenta grundului asupra timbrului sonor ale viorilor.
* 1983: Mechanicå fizicå, acusticå si termotechnicå.
Apród vita 2018. április 6., 16:25 (CEST)
thread_title:  Ellenőrizetlen adatok
Vita:Szita Bence-gyilkosság

message: Valaki tudna szerezni valamilyen fotót a szócikkhez? Például nincs itt a Wikipédián kaposvári illetőségű szerkesztő, akik lefényképezné a Tescót, illetve annak parkolóját, ahol Szita Bence elvileg eltűnt? --197.220.193.49 (vita) 2013. június 9., 18:22 (CEST)
thread_title:  Fotó 

message: Ez az oldal nem a Wikipédia rendeltetésének megfelelő információkat tartalmazza. Igazából el is kéne távolítani az oldalról. 
replies: text: o eltévedt tartalom a a szócikkből átemelve. – PallertiRabbit Hole 2016. szeptember 2., 11:41 (CEST)
Egy ilyen dolog abszolút nem felel meg a Wikipédia rendeltetésének. Ez egy információ-megosztó oldal. Ez a szócikk pedig hamarabb menne el egy HÍRKÖZLŐ portálon, mint itt. Sajnálatos dolog, ami történt, de nem kéne ilyen és ehhez hasonló tartalmakat a Wikipédiára feltölteni. (Az pedig, hogy még a híres Bencék cikkhez is odaírta a szerző, sajnos sokkal inkább undort idéz elő bennem az ott látható megjelöléssel, mint együttérzést.) Kicsit elszállt a ló a cikk írójával, ha úgy hiszi, ennek megérdemelt helye van egy ilyen weboldalon.
Tömören ennyi.
Megérett az eltávolításra.

text: eltévedt tartalom a a szócikkből átemelve.– PallertiRabbit Hole 2016. szeptember 2., 11:52 (CEST)
Készült film róla? Igen. Nevezetes a film készítője? Igen. Innentől fogva tényleg nevezetes maga az eset is. Apród vita 2016. szeptember 2., 13:55 (CEST)
Meghalt a gyilkosság megbizója: Meghalt Szita Bence gyilkosa (hvg.hu). Apród vita 2017. január 29., 16:13 (CET)
thread_title:  Még mindig nem ide való
Vita:Jövőnk szuperkontinense

message: --Pongesz vita 2013. június 10., 12:17 (CEST) csak néhány megjegyzés
1. Ennek pedig nem külső, Földön kívüli oka volt, hanem az, hogy elviselhetetlenné váltak az addigi élőhelyek
A perm végi fajpusztulás egyik tényezője nyilván lehetett az, hogy sokkal kisebb volt a selfterületek nagysága (ez valóban következménye a szuperkontinens létezésének), csakhogy ez az állapot többszáz millió éven keresztül nem eredményezett nagy fajpusztulást. Említsük meg a szibériai platóbazalt-vulkanizmust és az óceáni anoxiát, mint feltélezett tettestárat. A földönkívüli okok kizárása tudománytalan, ezt ha jól tudom nem vetette el a geológia. Többek között azt, hogy a földtörténetben más platóbazalt-vulkanizmus jelenség vagy anoxia nem okozott tömeges fajkihalást, egyesek éppen a földönkívüli ok egy bizonyítékaként kezelik.
2. Létünk a bolygón csupán múló eseménye a Föld történetének
Egy tudományos cikk vagy enciklodépiabejegyzés ne itélkezzen és ne tegyen ellenőrizhetetlen jóslatokat. A faj definíciója önkényes, számos faj úgy vészelte át a kihalásokat, hogy átalakult.
3. Források, források

message: Erről a cikkről 2013. novemberben törlési megbeszélés folyt, amelynek eredményeképpen a cikk megmaradt.--Szilas vita 2013. november 16., 16:31 (CET)
thread_title:  Törlési megbeszélés lezárása
Vita:Aayla Secura

message: Megpróbálom egy megbízható forrásból kiegészíteni a cikket, és ha lehet, egységesíteni a jelenleg benne található információkkal. misibacsi*üzenet 2013. június 12., 19:37 (CEST)
thread_title:  tataroz sablon - [[User:Misibacsi|misibacsi]]*<sup>[[User_vita:Misibacsi|üzenet]]</sup> 2013. június 12., 19:37 (CEST)
Fájlvita:Feher Tibor.jpg

message: Ez a kép jogvédettséget élvez, és nem alkalmazható rá a nemjogosult licenc, mivel nem annyira egyszerű, hogy alkalmazható legyen rá. A Nemzeti Színház oldaláról származik a kép, ahol jól látható a © 2008 Nemzeti Színház. Minden jog fenntartva. jelzés, tehát a kép gyakorlatilag jogsértő. Használatához mindenképpen a szerző írásos engedélye szükségeltetik. Hungarikusz Firkász Ide írkássz! 2013. június 11., 14:47 (CEST)
thread_title:  Licenc vitatása
Vita:Grigorij Petrovics Danyilevszkij

message: A Grigorij Petrovics Danilevszkij névforma egészen biztosan rossz, mert öszvér. Vagy az orosz 
Grigorij Petrovics Danyilevszkij vagy pedig az ukrán Hrihorij Petrovics Danilevszkij alakra kellene a cikket átnevezni. Ha forrásokkal bizonyítható az ukrán identitása, akkor szerencsésebb lenne az utóbbi. --Joey  üzenj nekem 2013. június 12., 13:57 (CEST)
Mát átírtam, csak későn vettem észre. Jó lenne, ha az ellenőrzött cikket tudnád törölni, vagy az átirányítást jóváhagyni, ezt pedig átvinni a másik vitalapra, vagy ha okafogyott, akkor törölni.
thread_title:  Elnevezés
Fájlvita:Garfieldand friends.png

message: A képhez eredetileg nem volt licenc rendelve, amit jeleztem a megfelelő sablonnal, majd erről tájékoztattam a feltöltőt ebben a szakaszban. A tájékoztatásba belefoglaltam, hogy a képre nem felel meg a képregény kocka licenc. Azért, mert a kép nem képregény részlete, hanem egy promóciós kép, amely engedélyköteles. A tájékoztatás ellenére a képre mégis ez a nem megfelelő licenc került, amelyet jelen szakaszban vitatok. Hungarikusz Firkász Ide írkássz! 2013. június 13., 07:11 (CEST)
Ez esetben vitatnám a Kalandra fel! hasonló szereplőket mutató képét, amire meg a filmkocka van rakva. Amúgy az enwikin van egy, annak nincs magyar megfelelője?--dr.Garfbob10(2)  labirintus 2013. június 13., 11:34 (CEST)
replies: text: Nagy segítség lenne ha adnál linkeket, amelyeken ezek elérhetőek. Hungarikusz Firkász Ide írkássz! 2013. június 13., 16:46 (CEST)
replies: text: :Ez a Garfieldes--dr.Garfbob10(2)  labirintus 2013. június 13., 16:50 (CEST)
replies: text: ::Amit mondottam azt alátámasztja az eredeti kép leírólapja. Ez egy promóciós kép, amely engedélyköteles. Nem használható rá a képregénykocka. Az enwikin fair use-zal van használva, ami nem alkalmazható nálunk. Ebből kifolyólag a másik képre is ez áll, amennyiben valóban olyan a jellege, mint ennek. Azt a képet még nem volt szerencsém látni. Hungarikusz Firkász Ide írkássz! 2013. június 14., 18:11 (CEST)
thread_title:  Licenc vitatása
Vita:ManagerZone

message: Megtekintetté tudnátok tenni a ManagerZone szócikk aktuális változatát.
Közreműködéseteket előre is köszönöm!

message: Törlési megbeszélés eredményeképpen megmaradt. Gg. AnyÜzenet 2019. október 15., 10:06 (CEST)
thread_title:  Törlési megbeszélés eredménye 

message: a 2021 januárjában lefolytatott törlési megbeszélés eredményeképpen. – Szilas vita 2021. január 30., 10:38 (CET)
thread_title:  A törlési megbeszélés eredménye: törölve
Vita:Amatőr rádió

message: Az egyik a készülék, a másik a személy, de a cikkek tartalma mégis nagymértékben átfed. Ezért javasolom, hogy a cikkek szerkesztői egyezzenek meg, hogy melyik cím a jobb, és dolgozzák össze az Amatőr rádió és a Rádióamatőr cikkeket. A másik cikk átirányítássá lehetne a megmaradt cikkre. A laptörténet összeolvasztását az adminisztrátoroktól lehet kérni. 
Más nyelveken: d:Q185727.
--Karmela posta 2013. június 14., 12:22 (CEST)
Nem érzem indokoltnak az összevonást, mivel ahogy írod, "Az egyik a készülék, a másik a személy". Sok olyan cikk van, aminek tartalma részlegesen átfedésben van egy vagy több cikkel és ezeket sem akarjuk összevonni. Kiveszem a javaslatot a cikkből. misibacsi*üzenet 2013. szeptember 4., 22:38 (CEST)

message: Szerintem a definíció és a szöveg is sántít: nem kell semmiféle engedély ahhoz, hogy valaki rádió-vevőberendezést tartson üzemben és azzal bármely frekvencián megfigyelést, terjedéskutatást, stb. végezzen, kivéve a kémkedés. Adóberendezést vagy adóvevőt működtetni valóban csak engedéllyel szabad az engedélyezett sávban. A cikk írója ki nem mondottan csak ez utóbbira gondolt. --efendi vita 2014. április 6., 21:10 (CEST)
replies: text: Pontosítottam a definíciót. A kémkedéshez sem kell hatósági engedély...  misibacsi*üzenet 2014. április 7., 22:15 (CEST)
thread_title:  Definíció 

message: A rádióamatőrök részére engedélyezett frekvenciasávok számára külön cikk van pl. itt is: en:Amateur radio frequency allocations
Lényeges, hogy az egyes frekvenciasávok használata is szabályozva van, nem lehet egy adott sávban tetszőleges üzemmódban bárhol sugározni -- ha már enciklopédia. Idézett angol nyelvű cikkből és egyéb forrásokból az is látszik, hogy egy engedélyezett frekvenciasáv nem feltétlenül engedélyezett egy másik országban is.
 „...A rádióamatőr előszeretettel beszél méterben a Hz helyett, mert ebből már nagyságrendileg tudja, milyen méretű antennára van szüksége az adott sávon történő forgalmazáshoz...”  igaz, de általában a hullámhossz felének és negyedének megfelelő sugárzót használnak. Teljes hullámhosszú antennát legfeljebb quad-ként. Méreteket pl. lásd itt: Antennák, tápvonalak 2. oldal
Összességében a cikk komoly bővítésre szorul. --efendi vita 2014. április 6., 21:10 (CEST)
replies: text: Nem szeretek ilyet mondani, de ha bátorításra vársz, rajta, láss neki a cikk bővítésének. misibacsi*üzenet 2014. április 7., 22:17 (CEST)
thread_title:  Frekvenciák
Fájlvita:Kovács Pál pilóta.jpg

message: Ennek a minden mérték alatti minőségű és méretű képnek tényleg nélkülözhetetlen a helye a Wikipédiában? OsvátA Palackposta

message: A kép az iho.hu weboldalról származik. A harmashatarhegy.hupont.hu weboldal kezelője nem adhat engedélyt ennek a képnek a hasznalátára arra hivatkozva, hogy az iho.hu neki engedélyezte a kép használatát a saját honlapján. Az engedélyben amúgy is csak a szöveg cc-by-sa-3.0 licenc alatti használatához járultak hozzá. – Regasterios vita 2021. július 1., 17:51 (CEST)
thread_title:  Licenc vitatása
Vita:Deponia

message: Szerintetek nevezetes ez a szócikk? Semmi forrás egy néhány hónapja alakult zenekarról. Ha a szócikk szerzője nem szerez egyhamar forrásokat a zenekarról, akkor ebből egyértelmű törlés lesz a törlési megbeszélésen. --118.99.76.66 (vita) 2013. június 14., 15:48 (CEST)
thread_title:  Nevezetesség 

thread_title:  Törlési megbeszélés eredménye (2013. június)
Fájlvita:HermioneGranger.jpg

message: A másodkép biztos, hogy nem poszter (arról nem is beszélve, hogy a posztersablon már elavult és az azzal ellátott képek már legnagyobb részt törölve lettek), hanem egy promóciós kép, amely jogvédett és használata engedélyköteles. Hungarikusz Firkász Ide írkássz! 2013. június 14., 18:08 (CEST)
elméletben visszaállítottam a Rlevente által feltöltött változatot, viszont továbbra is a másiknak a leírása jelenik meg, továbbá mindig azt írja ki, hogy ellenőrizetlen, pedig már vagy ötször rákattintottam, most már szórakozzon vele valaki más… Alensha 2013. június 28., 23:15 (CEST)
Nagyjából mindegyik változat jogvédett fotó volt, feltöltöttem egy most már valóban filmkockát. A korábbiakat töröltem. --Regasterios vita 2014. április 10., 16:10 (CEST)
thread_title:  Licenc vitatása
Fájlvita:Dan Kennedy.jpg

message: A képre elhelyezett  licenc nem alkalmazható erre a képre, mert a forrásoldal szerzői jogtulajdonosa az American Writers & Artists Inc. Az oldal teljes tartalma copyrightos. --PallertiRabbit Hole 2013. június 14., 22:32 (CEST)
thread_title:  Vitatott licenc
Fájlvita:Erno gero.jpg

message: A kép szerzője nincs feltüntetve, ezért nem bizonyított, nem bizonyítható az, hogy azt közkinccsé nyilvánította. A kép jogvédettséget élvez, ezért engedélyhez kötött. A kép első közlésének időpontja nem ismert, de minden bizonnyal nem régebbi, mint 70 év. Hungarikusz Firkász Ide írkássz! 2013. június 15., 10:39 (CEST)
thread_title:  Licenc vitatása
Vita:Csillaghajó

message: A szócikket át kellene nevezni specifikusabb névre (pl. Csillaghajó (hajótípus)), mert a sci-fi irodalomban is létezik ugyanez az elnevezés. misibacsi*üzenet 2013. június 17., 20:30 (CEST)
thread_title: Átnevezés kérése
Vita:Szarvasgomba

message: Helló!
Rögtön az első képaláírás nem korrekt: a legdrágább szarvasgomba faj a Tuber magnatum. A Tuber melanosporum a nyugati gasztronómiában legelterjedtebb szarvasgomba faj, de nem a legdrágább.
Üdv!
Gym963
thread_title:  A legdrágább szarvasgomba
Vita:Tóth-Tahi Máté

message: Most láttam a gyászjelentést és ott Tóth-Tahi Máté név szerepel. Sőt a hivatkozott cikkek is kötőjellel említik a nevét. A név ellenőrzését javaslom.
--Rajzolo70 vita 2013. június 18., 21:53 (CEST)
replies: text: Igen, ez jogosnak tűnik. Olyannyira, hogy testvérére is Tahi Tóth Lászlóra, aki az Újbuda közéleti lap számára adott interjúban elmondja, hogy édesapja vette fel a Tahi előnevet, kötőjellel együtt. Átnevezem mindkét cikket. Feltételezhető, Máté amikor megfordított a névsorrendet, a kötőjelet megtartotta és valóban a források is így írják. --PallertiRabbit Hole 2013. augusztus 27., 21:09 (CEST)
thread_title:  Helyesírási-elnevezési segítségre van szükség! 

message: Az összes, általam elérhető forrás szerint júLius 28 - án született, egyedül itt szerepel június. ZKata vita 2022. június 27., 19:18 (CEST)
thread_title:  Születésének hónapja.
Vita:Nátrium-hidrid

message: A bevezető utolsó mondata: "Oldhatatlansága miatt a NaH a felületükön reagál az anyagokkal, ahol szilárd anyag képződik.", de az angol cikk nem ír olyat, hogy a reakció terméke szilárd lenne, csak azt, hogy a reakció a szilárd NaH felületén játszódik le. A cikket össze kell vetni az angol eredetivel és javítani, ahol szükséges. Szaszicska vita 2013. június 20., 07:16 (CEST)
thread_title: Lektorálandó